title: birlamchi kalitlardan - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 313/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikbirlamchi kalitlardan foydalanish orqali bu muammo
  hal etiladi. Yangi mijoz birinchi marta kelganida ularga
  yagona mijoz ID raqamini taqsimlab mos birlamchi kalit
  yaratilishi mumkin. Ular boshqa xizmat uchun qaytib kelsa,
  Yunusobod, Gulzor 12 manzilida yashovchi Jasur Sobirovni
  Yakkasaroy, Usmon Nosir 29 manzilida yashovchi Jasur
  Sobirov bilan adashtirmaslikni taʼminlash uchun ularning
  yagona identifikatori (mijozning ID raqami) yordamida
  ularning yozuvlarini topishingiz mumkin. Birlamchi kalitlar
  maydonida oʻxshash maʼlumotlarga ega ikki yozuv boʻlganda
  xatolar qilishning oldini oladi. Ma’lumotlar maydonida
  ismidan foydalanib Jasur Sobirovning yozuvlarini topishga
  harakat qilsangiz, qidiruvning natijasida ma’lumotlar
  bazasida mavjud barcha Jasur Sobirovlarning roʻyxati
  beriladi. Birlamchi kalitdan foydalanish toʻgʻri odamning
  maʼlumotlarini topishga yordam beradi. Birlamchi kalitlar
  oddiy faylli ma’lumotlar bazalarida ishlatilmaydi. Oddiy faylli
  ma’lumotlar bazalari elektron jadval dasturlari yordamida
  yaratilishi mumkin. Biroq relyatsion ma’lumotlar bazasini
  yaratish uchun eng mos keluvchi dastur maxsus ma’lumotlar
  bazasi hisoblanadi.
  KALIT SOʻZLAR
  Birlamchi kalit (Primary key): ma’lumotlar bazasidagi har
  bir yozuvning yagona identifikatori.
  Ma’lumotlar maydoni: ma’lumotlar bazasi elementlarini
  tasvirlovchi kategoriya (jadvaldagi sarlavhalar).
  Yozuv: bir odam yoki obyekt haqida ma’lumot
  maydonlaridagi barcha axborotlar.
  Agar barcha ma’lumotlarni oddiy faylli ma’lumotlar bazasida
  saqlasangiz, hosil qilingan tartibsizlikka relyatsion ma’lumotlar
  bazasi yechim boʻladi. Birinchi bosqich elektron jadvalni
  ma’lumotlar bazasi dasturiga import qilish hisoblanadi.
  Keyingi bosqich katta jadvalni alohida jadvallarga ajratib,
  ma’lumotlar takrorlanishi va mijozlarning maʼlumotlari
  adashib ketishi muammosini hal qilishdan iborat.
  |
  | |